open-index/open-wikipedia-markdown huggingface dataset:
Nicolay Heinrich Knudtzon

**Nicolay «Nic» Heinrich Knudtzon** (født 19. mars 1922 i Oslo, død 7. februar 2013) var en norsk sivilingeniør.

## Liv og virke
Knudtzon var utdannet sivilingeniør i elektro fra Norges tekniske høgskole (NTH) og utmerket seg allerede ved avgangseksamen. Diplomoppgaven, utført ved Forsvarets forskningsinstitutts (FFI) avdeling i Bergen under Helmer Dahls veiledning, omhandlet en teoretisk sammenligning av et frekvensmodulert og et pulsmodulert transmisjonssystem. Dette var radikalt nytt for sin tid. Knutdzon fikk sin eksamen i 1947 med *[[innstilling]]* – innberetning til kongen.
 
Knudtzon ble tilsatt ved FFI fra 1947, fortsatt ved FFIs avdeling i Bergen og i årene 1948 til 1949 var han utsendt som gjesteforsker ved Massachusetts Institute of Technology i USA der transistoren nettopp var oppfunnet. Her fikk han det privilegium å møte flere av elektronikkutviklingens grunnleggere som Shockley, Shannon og Nyquist. I 1955 ble han oppfordret til å søke seg til SHAPE Technical Center i Haag der han ble sjef for telekommunikasjonsdivisjonen. Her avla han sin doktorgrad ved Det tekniske universitetet i Delft i Nederland i 1957 basert på arbeider som var påbegynt i tiden ved FFI. 

1. april 1967 ble han tilsatt som forskningssjef i Telegrafverket for det som skulle bli Televerkets forskningsinstitutt (TF). Knudtzon var gjennom 25 år (1967–1992) leder for TF, som han selv etablerte og der han var forskningsdirektør.

Nic Knudtzon ble i 1993 utnevnt til ridder av 1. klasse av St. Olavs Orden «for fortjeneste av teknisk forskning».

## Bibliografi
* *Theoretical Comparison of Fluctuation Noise Characteristics for Various Modulation Methods with Special View to Multi-Channel System Planning*. S-Gravenhage 1957. Uitgeverij Excelsior.
* *Professor, Dr. [[Ludvig Daae|Ludvig Daaes]] erindringer og opptegnelser om sin samtid*. Oslo 2003. Novus Forlag. ISBN 82-7099-361-1
* *Daniel Thraps erindringer om Handelsmænd i Bergen på 1800-tallet*. Oslo 2012: Novus Forlag. ISBN 978-82-7099-712-1.

## Referanser


## Litteratur
* Collett, Jon Peter & Lossius, Bjørn Ole Helsing: *Visjon, forskning, virkelighet - Televerkets Forskingsinstiutt 25 år*, Televerket forskningsinstitutt 1993, ISBN 82-423-0268-5

## Eksterne lenker
* Nic. Knudtzon: ''Statistical Communication Theory 1948 – 1949'', Telektronik 1.2002
James Gordon Bennett jr.

**James Gordon Bennett jr.** (1841–1918) var en amerikansk avisutgiver. Han er idag kanskje mest husket for å ha finansiert flere av Henry Morton Stanleys ekspedisjoner i det sentrale Afrika.

Bennett ble hovedsakelig utdannet i Frankrike, et land han beholdt nære bånd til hele livet. Han studerte ved École polytechnique i Paris. 

Under den amerikanske borgerkrig sluttet han seg nordstatshæren, men kom personlig aldri til deltagelse i kamphandlinger.

Faren, James Gordon Bennett sr., innvandret fra Skottland, hadde startet avisen New York Herald i 1835, i 1866 overtok sønnen ledelsen. Avisen ble verdensberømt da den finansierte og dekket Stanleys ekspedisjon for å finne den skotske legen og misjonæren David Livingstone i 1869.

I tillegg til avisarbeidet var Bennett interessert i en rekke aktiviteter; seiling, polo og bilrace. I 1877 flyttet han til Paris, der han startet Parisutgaven av New York Herald, *The Paris Herald*, som ble forløperen til *[[International Herald Tribune]]*. Han støttet George W. DeLongs forsøk på å nå nordpolen med USS «Jeannette» via Beringstredet, det endte med at DeLong og 19 av hans menn sultet ihjel – noe som kun økte avisens opplag.

Gordon Bennett giftet seg ikke før han var 73 år. Hustruen var Maud Potter, enken etter George de Reuter, sønn av Paul Julius von Reuter, grunnleggeren av Reuters news agency. 

Han døde i Beaulieu-sur-Mer i Alpes-Maritimes i Frankrike og er begravet på Cimetière de Passy i Paris. Den nærliggende Stade de Roland Garros, der French Open går hvert år, ligger på *Avenue Gordon Bennett*. 

Etter hans død ble *Herald* fusjonert med erkekonkurrenten *[[New-York Tribune]]*.

## Referanser
Kristian M. Walentin

**Kristian M. Walentin** (1926–2013) var en norsk ingeniør og næringslivsleder.

Walentin var utdannet skipsingeniør fra Norges tekniske høgskole der han avla avgangseksamen i 1954. Han arbeidet en tid som forsker ved Skipsteknisk Forskningsinstitutt.
 Deretter var han prosjektingeniør ved Stal Refrigeration AB i Norrköping før han ble leder for gassavdelingen ved AS Moss Verft & Dokk.  Walentin var direktør for Kværner Engineering AS fra selskapet ble startet i 1966. Han satt som selskapets leder til han gikk av med pensjon i 1990. I perioden Walentin ledet selskapet utviklet det seg fra fire til over 1000 ansatte, mye på grunn av selskapets engasjement i oljesektoren. Etter at han sluttet i Kværner Engineering arbeidet han som konsulent i Storvik & Co. i Kirkenes og særlig med leveranser til Statens strålevern.

Walentin ble i 1993 utnevnt til ridder av 1. klasse av St. Olavs Orden «for fortjeneste av norsk petroleumsteknologi.»

## Referanser
Kjell Frønsdal

**Kjell Frønsdal** (født 23. april 1947 i Bergen) er lagdommer i  Gulating lagmannsrett fra 2000. Han var børsdirektør ved Oslo Børs fra 1995 til 1999 da han måtte gå av da han og styret ikke klarte å gjenoppbygge tilliten til Oslo Børs.  Blant ankepunktene var at ledelsen ikke maktet å gripe fatt i påstander om kursmanipulering og innsidehandel. Kjell Frønsdal har også vært Riksadvokatfullmektig og Statsadvokat. Fra januar 2009 er han leder i Klagenemnda for høyere utdanning.

## Eksterne lenker
* www.e24.no Brøt egne regler
Guldhornene (dikt)

***Guldhornene*** er et av Adam Oehlenschlägers mest berømte dikt. Det omhandler det danske nasjonalklenodiet Guldhornene, to drikkehorn av gull fra romersk jernalder funnet sør i Jylland i 1639 og 1734. Diktet ble skrevet våren 1802, kort etter at gullhornene ble stjålet og smeltet om. *Guldhornene* er  romantikkens innføring i Danmark og dens vesentligste dikt.

Oehlenschläger hadde vært på en forelesning med N.F.S. Grundtvigs fetter, den tysk-norske filosofen Henrik Steffens. De spaserte etterpå i 16 timer og snakket om romantikken. Oehlenschläger gikk hjem til sitt losji i Vestergade – rett ved der de stjålne gullhornene i hemmelighet samtidig ble smeltet om  – og skrev diktet *Guldhornene* etter frokost påfølgende dag. Diktet ble utgitt i 1802 i samlingen *Digte*, 1803.


## Eksterne lenker
* Diktet ''Guldhornene''
Øyvind Riseng

**Helge Øivind Olav Riseng**, også skrevet *Øyvind* (født 11. juli 1932, død 10. september 2006) var en norsk diplomat.

Riseng var utdannet jurist og ble cand.jur. i 1958. I 1960 gikk han inn i utenrikstjenesten. I løpet av den første tiden i sin diplomatiske karriere var han stasjonert ved generalkonsulatet i New York og ambassaden i London. I 1979 ble han byråsjef og i 1983 underdirektør. Fra 1989 var han norsk generalkonsul i Rotterdam og i årene 1994 til 1996 ambassadør til Filippinene.

I 1991 ble Riseng utnevnt til ridder av 1. klasse av St. Olavs Orden. 

## Referanser
Sven Arild Andersen

**Sven Arild Andersen** (født 1944) var børsdirektør ved Oslo Børs fra 2000 til han gikk av med pensjon i 2005. I 2006 ble han valgt til ny styreleder i det farmasøytiske selskapet Clavis Pharma. Han arbeidet i Norsk Hydro fra 1974 til 2000, der han innehadde flere stillinger. I sin periode i Norsk Hydro hadde han en rekke styreverv både i Norge og i utlandet, hvorav flere i børsnoterte selskaper. Sven Arild Andersen ble  utdannet siviløkonom på Norges handelshøyskole i Bergen i 1969 der han blant annet var studiekamerat med tidligere børsdirektør Kjell Frønsdal. Han har også Advanced Management Program fra Harvard Business School.

## Kilder
* www.vg.no Sven Arild Andersen ny børsdirektør
* Styreleder i Clavis Pharma 
* Børsdirektør Sven Arild Andersen slutter ved årsskiftet
Manny Pacquiao

**Emmanuel Dapidran Pacquiao** (uttales /ˈpækjaʊ/, /pa'kjaw/ på cebuano og tagalog; født 17. desember 1978 i Kibawe i provinsen Bukidnon), kjent som Manny Pacquiao, er en tidligere filippinsk profesjonell bokser. Han er tidligere WBC verdensmester i lettvekt, WBC superfjærvekt, IBF superbantamvekt og WBC fluevekt.

Han har også hatt titler i *[[Ring Magazine]]* for fjærvekt og superfjærvekt.

Han ble den første bokseren til å vinne syv verdensmestertitler i syv ulike vektklasser. Han vant også WBCs diamantbelte. Han er også første bokser til å vinne linealmesterskapet i fire ulike vektklasser.

I september 2021 kunngjorde Manny Pacquiao sitt kandidatur til presidentvalget i 2022 og kunngjorde hans pensjonisttilværelse.

## Referanser


## Eksterne lenker
* 
* 
* 
*
Sovjetunionen under Vinter-OL 1972

**Sovjetunionen under Vinter-OL 1972**. Syttiseks sportsutøvere, femtifem menn og tjueen kvinner, fra Sovjetunionen deltok i ni sporter, aking, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1972 i Sapporo i Japan. Sovjetunionen, som deltok før femte gang i et vinter-OL, ble beste nasjon med åtte gull-, fem sølv- og tre bronsemedaljer. Langrennsløperen Vjatsjeslav Vedenin var Sovjetunionens flaggbærer under åpningsseremonien.

## Medaljer

  
## Medaljevinnerne

## Referanser


## Eksterne lenker
*  Soviet Union at the 1972 Sapporo Winter Games på Sports-reference.com/olympics
Falcarius utahensis

***Falcarius utahensis*** var en dinosaur som ble funnet etter utgravinger i delstaten Utah i USA. Dinosaurens skjelett ble utstilt ved Utah Museum of Natural History i 2005. Den er målt til å være cirka 1,4 meter høy og levde for 125-130 millioner år siden.

Formen på tennene dens kan tyde på at dinosauren var en planteeter. Men de beslektede dinosaurartene spiste kjøtt og i likhet med dem hadde også denne dinosauren skarpe, krumme klør som var cirka 10&nbsp;cm lange.

## Eksterne lenker
*
Store Trolltinden

**Store Trolltinden** (også skrevet *Store Trolltind*) er et fjell i Rauma kommune i Møre og Romsdal, i fjellområdet Trolltindan. 

Det har en høyde på  meter over havet og er en av de høyeste toppene blant Romsdalsalpene, og den nest høyeste av Trolltindan. Det er en utpreget alpin tind, mot nordøst faller fjellet nesten loddrett ned i Romsdalen, og på nordvestsiden ligger Adelsbreen. 

Man kan komme til topps på Store Trolltinden uten klatring eller erfaring fra bre. Turen starter ved Stigrøra (øverst i Trollstigen). Herfra på sti, over urer og i bratte sand- og steinskråninger til Bruraskaret – toppen av Trollveggen. Fra Bruraskaret er det merket sti til toppen. Før og etter Bruraskaret finnes en delvis tilrettelagt sti, kalt «Troll Highway». Siste del til toppen går i bratte kløfter. Her finnes noen klyvepunkt, men ikke vanskeligere enn at de mestres av de fleste.

## Fotnoter



## Referanser




## Eksterne lenker
* turbok.no: Turbeskrivelse
Nepals sentralbank

**Nepals sentralbank** (Nepal Rastra Bank) er sentralbanken i Nepal. Den har kontorer i syv byer: Biratnagar, Janakpur, Birganj, Pokhara, Siddharthanagar, Nepalganj og Dhangadhi.

## Historie
Sentralbanken ble etablert i 1956, basert på sentralbankloven (Nepal Rastra Bank Act) av 1955. Den ble innviet av kong Mahendra 26. april 1956. Den ble etablert bl.a. fordi landet hadde en gryende finansnæring, som landet ønsket å påvirke utviklingen av. Siden den gang har landets finansnæring vokst, derfor ble sentralbankloven revidert i 2002.

## Målsetting og oppgaver
Sentralbankloven fra 2002 definerer følgende hovedoppgaver:

* utforme nødvendige penge- og valutapolitikk for å opprettholde prisstabilitet, betalingsbalanse og en bærekraftig utvikling i økonomien i Nepal
* utvikle et sikkert, sunt og effektivt system for betalingsformidling 
* overvåke bank- og finansnæringen for å opprettholde stabilitet og fremme sunn utvikling
* ytterligere forsterke folks tillit til Nepals bank- og finansnæring 

## Sentralbanksjef
Pr november 2014 er Yuba Raj Khatiwada sentralbanksjef. Han overtok etter Bijaya Nath Bhattarai i mars 2010. Bhattarai hadde da hatt stillingen siden januar 2005, bortsett fra en seksmåneders periode i 2009, da Deependra Bahadur Kshetry var fungerende sentralbanksjef. Bhattarai ble avsatt i januar 2009, etter anklager om korrupsjon, men ble gjeninnsatt i juli etter at Nepals høyesterett frikjente ham. 

Sentralbanken har to visesentralbanksjefer; Gopal Prasad Kaphle og Maha Prasad Adhikari. 

Tidligere sentralbanksjefer er:
# Mr. Himalaya Shumsher J.B. Rana (1956 – 1961)
# Mr. Laxmi Nath Gautam (1961 – 1965)
# Mr. Pradyuma Lal Rajbhandari (1965 – 1966)
# Dr. Bhekh Bahadur Thapa (1966 – 1967)
# Dr. Yadav Prasad Pant (1968 – 1973)
# Mr. Kul Shekhar Sharma (1973 – 1978)
# Mr. Kalyana Bikram Adhikary (1979 – 1984)
# Mr. Ganesh Bahadur Thapa (1985 – 1990)
# Mr. Hari Shankar Tripathi (1990 – 1995)
# Mr. Satyendra Pyara Shrestha (1995 – 2000)
# Dr. Tilak Bahadur Rawal (18. januar 2000 – 17. januar 2005)
# Mr. Deependra Purush Dhakal (29. august 2000 – 27. april 2001)
# Mr. Bijaya Nath Bhattarai (31. januar 2005 – 30. januar 2010)
# Mr. Deependra Bahadur Kshetry (15. januar 2009 – 26. juli 2009)
# Dr. Yuba Raj Khatiwada (22. mars 2010 -

## Se også
*Liste over verdens sentralbanker

## Referanser


## Eksterne lenker
*
Sovjetunionen under Vinter-OL 1976

**Sovjetunionen under Vinter-OL 1976**. Syttini sportsutøvere, femtini menn og tjue kvinner, fra Sovjetunionen deltok i ni sporter, aking, alpint, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1976 i Innsbruck i Østerrike. Sovjetunionen, som deltok før sjette gang i et vinter-OL, ble beste nasjon med tretten gull-, seks sølv- og åtte bronsemedaljer. Med 13 gull satte Sovjetunionen ny rekord for flest antall vunnede gullmedaljer av én nasjon i samme vinterleker. Ishockeykeeperen Vladislav Tretjak var Sovjetunionens flaggbærer under åpningsseremonien.

## Medaljer

  
## Medaljevinnerne

## Referanser


## Eksterne lenker
*  Soviet Union at the 1976 Innsbruck Winter Games på Sports-reference.com/olympics
Kjell Andersen

**Kjell A. Andersen** (1923–2025) var en norsk samfunnsøkonom som var direktør i OECD.

Andersen var utdannet samfunnsøkonom fra Universitetet i Oslo og var vitenskapelig assistent der 1950–1952 og deretter ansatt i Finansdepartementets økonomiske avdeling. Han arbeidet ved sekretariatet til OECD fra 1954 til 1988, blant annet som direktør for en avdeling i Economics Department. Han skulle pensjoneres i 1988, men arbeidet som spesialrådgiver for den norske delegasjonen frem til våren 2006.

Andersen var tilknyttet Sjømannskirken i Paris, hvor han var kirkerådsleder 1997–2005, og mangeårig medlem i Norsk paradeorkester som leder kirkens 17. mai-tog.

## Utmerkelser
I 1988 ble han utnevnt til kommandør av St. Olavs Orden for 30 års innsats innen internasjonalt økonomisk samarbeid.

## Kilder
* *[[Hvem Hva Hvor]]* 1989, s. 118

## Referanser
Svein Kostveit

**Svein Kostveit** (født 3. mars 1957) er daglig leder ved Rehabiliteringssenteret AiR. Han har tidligere vært leder i Norsk Bonde- og Småbrukarlag.

## Eksterne lenker
* www.nrk.no Furuberg innstilt som leder
* www.bedriftsdatabasen.no
Sveits under Vinter-OL 1976

**Sveits under Vinter-OL 1976**. 59 sportsutøvere, 52 menn og sju kvinner, fra Sveits deltok i ni sporter, alpint, bobsleigh, kunstløp, langrenn, skihopping, kombinert, hurtigløp på skøyter, skiskyting og ishockey under Vinter-OL 1976 i Innsbruck i  Østerrike. Bobkjøreren Werner Camichel var Sveits flaggbærer under åpningsseremonien.

Sveits kom på åttendeplass på den uoffisielle medaljestatistikken med en gull-, tre sølv- og en bronsemedalje.
 
## Medaljer

## Medaljevinnerne
Blide

En **blide** eller **valslynge** er et kraftig beleiringsvåpen som ble brukt i middelalderen. I engelsk- og franskspråklig rom er den kjent under navnet *trebuchet*. Blidens formål er å sende et tungt prosjektil avgårde gjennom luften med høy hastighet.

## Formål
Den ble hovedsakelig brukt for å knuse murene på borger med steinprosjektiler eller også til å kaste forskjellige prosjektiler over murene, som lik eller likdeler til avskrekkelse, pestlik for smitteoverføring, brennende kuler (som gresk ild) og lignende.

## Konstruksjon

Den fundamentale bliden består av en svingarm festet med en aksling til rammeverket. På svingarmens korte side er det festet et tungt lodd. Loddet ligger høyt før bliden startes og høyden sammen med massen til loddet bestemmer drivenergien til bliden. På svingarmens lange side er det festet et stykke tau som ytterst holder prosjektilet i en slynge. Før kastet ligger tauet langs bakken fra svingarmens ende (som ligger helt nede) til prosjektilslyngen omtrent rett under akslingen.
Når bliden startes trekkes tauet med slyngen et stykke langs bakken før det trekkes opp i luften i en stor bue mens hastigheten stadig økes. På et passende tidspunkt frigjøres prosjektilet fra slyngen og flyr i retning av målet.

For å øke effektiviteten fikk designet noen tillegg. Loddet var ikke lengre fast montert til svingarmens korte side, men ble hengt fra en aksling festet til kortenden.
På noen avanserte utgaver ble rammeverket eller deler av det satt på hjul slik at akslingen kunne flytte seg horisontalt under kasteprosessen.
For effektiv funksjon må de forskjellige delene være riktig avstemte til hverandre; gjennom kastet virker komponentene gjensidig på hverandre. Beregninger er ytterst kompliserte, men med moderne dataprogrammer kan blider simuleres.

Bliden kunne konstrueres til å kaste svært store prosjektiler som veide rundt 100-200 kg. Noen få kunne kaste prosjektiler som veide over ett tonn. De tidlige kinesiske blidene ble drevet av menn som dro kastet, istedenfor av en motvekt.

Det antas at forløperen til bliden ble funnet opp i Kina rundt 500 år før vår tidsregning, og at den spredte seg via araberlandene og Middelhavet til Europa. Den ble viktig rundt det 11. århundre og var i bruk til det 15. århundre, da kanoner overtok.

## Moderne tid
Blider bygges i våre dager av folk som vil sette seg inn i hvordan de tradisjonelle blidene fungerte, eller videreutvikle prinsippene. Med nye materialer tilgjengelig kan konstruksjonen forandres vesentlig, slik at bliden faktisk enda utvikles videre. En vellykket blidevariant utviklet av privatpersoner i den amerikanske delstaten Virginia har fått navnet Merlin.

I Norge ble det bygd en blide på Amborneset i år 2005. Den hadde en 8 meter lang kastearm og et to tonns lodd. Ved innvielsen kastet den et 14 kg prosjektil 300 m avgårde.

I 2024 tok en avdeling i Israels forsvar i bruk valslynge for å kaste brannbomber mot mål i Libanon.

## Referanser


## Eksterne lenker
* 

* Datasimulering av blide (engelsk)
Spania under Vinter-OL 1976

**Spania under Vinter-OL 1976**. Fire sportsutøvere, alle menn, fra Spania deltok i én sport, alpint under Vinter-OL 1976 i Innsbruck i Østerrike. Spania vant ikke noen medaljer, beste plassering var en niendeplass i slalåm for menn.
 
## Medaljer
Storbritannia under Vinter-OL 1976

**Storbritannia under Vinter-OL 1976**. Førtisju sportsutøvere, trettiåtte menn og elleve kvinner, fra Storbritannia deltok i sju sporter, aking, alpint, bobsleigh, hurtigløp på skøyter, kunstløp, langrenn og skiskyting under Vinter-OL 1976 i Innsbruck i Østerrike. Storbritannia kom på tolvteplass med en gullmedalje.
 
## Medaljer

## Medaljevinnerne
Audemars Piguet

**Audemars Piguet** er en sveitsisk klokkeprodusent grunnlagt i 1875 i Le Brassus, Sveits.

Audemars Piguet er blant de eldste produsenter av eksklusive ur. Sammen med Patek Phillippe og Vacheron Constantin, regnes merket som ett av «de 3 store».

## Historie
I 1875 etablerte urmaker Jules-Louis Audemars (1851-1918) et firma sammen med sin samarbeidspartner Edward-August Piguet. De grunnla selskapet som senere ble kjent som «Audemars Piguet et Cie».

Audemars hadde ansvaret for produksjon og teknikk, mens hans partner Piguet tok seg av salget. Deres partnerskap var ikke en umiddelbar suksess. Varemerket «Audemars Piguet» ble registrert i 1882, og firmaets «offisielle grunnleggelse» fant sted i 1889. Da var Audemars Piguet et Cie den tredje største arbeidsgiver innen urproduksjon i Vaud.

Mellom 1894 og 1899 ble det produsert , blant annet i Grande Complication-serien, som fortsatt produseres.

I 1914 begynte Audemars konstruksjonen av en meget komplisert klokke på bestilling fra Guignard & Golay i London. Han bygger et lommeur med en «minute Tourbillon»-mekanisme.

Dette prosjektet var det siste for partnere som grunnla AP. Audemars døde i 1918. Edward Piguet døde året etter, 1919. Sønnene deres overtok virksomheten.

## Referanser




## Eksterne lenker
*
Buridans esel

**Buridans esel** er navnet på et filosofisk paradoks, som egentlig stammer fra Aristoteles, men som ble gjenoppdaget av middelalderens logikere. 

Paradokset har navn etter Jean Buridan, en fransk filosof og skolastiker (ca. 1295–1356), men det ble i dets spesifikke form nettopp oppfunnet som en *kritikk* av Buridans etiske system, hvor man alltid skulle handle rasjonelt. 

## Paradokset
Et esel står like langt fra to høysåter av samme størrelse og kvalitet. Hvis man antar at eselet oppfører seg fullstendig rasjonelt, har det ingen grunn til å foretrekke den ene såten frem for den andre. Det kan derfor ikke komme til en beslutning om hvilken høystakk det skal ete først og vil derfor bli stående på stedet – og sulte.

## Se også
*Overspringshandling
Sverige under Vinter-OL 1976

**Sverige under Vinter-OL 1976**. Trettini sportsutøvere, trettito menn og sju kvinner, fra Sverige deltok i sju sporter, aking, alpint, bobsleigh, langrenn, hurtigløp på skøyter skihopping og skiskyting under Vinter-OL 1976 i Innsbruck i Østerrike. Sverige kom på en delt fjortendeplass med to bronsemedaljer. Det var andre gangen som Sverige ikke vant noen gullmedalje i et vinter-OL, første gangen var 1952 i Oslo. Bobkjøreren Carl-Erik Eriksson var Sveriges flaggbærer under åpningsseremonien. 

## Medaljer

## Medaljevinnerne

## Hurtigløp på skøyter

;Damer

;Herrer

## Eksterne lenker
*  Sweden at the 1976 Innsbruck Winter Games  på sports-reference.com/olympics
Stig Willassen

**Stig Halle Willassen** (født 30. juni 1957) er en norsk næringslivsmann og siviløkonom. Han har siden 2004 vært bedriftsrådgiver og partner i Paridae.

I perioden fra 1995 til 1997 arbeidet han i Eldrive. I 1997 begynte han i Norwegian Air Shuttle, der han var administrerende direktør frem til 2002. Fra 2004 til 2004 var han direktør innen Strategi og Forretningsutvikling i samme selskap.

Willassen er utdannet fra Handelshøyskolen BI (1984).
 
## Kilder
* 
*
Sør-Korea under Vinter-OL 1976

**Sør-Korea under Vinter-OL 1976**. Tre sportsutøvere, én mann og to kvinner, fra Sør-Korea deltok i to sporter, hurtigløp på skøyter og kunstløp, under Vinter-OL 1976 i Innsbruck i Østerrike. Sør-Korea, som deltok for sjuende gang i et vinter-OL, vant ikke noen medaljer. Beste plassering var en femtendeplass på 1&nbsp;000 meter skøyter for menn.
Tsjekkoslovakia under Vinter-OL 1976

**Tsjekkoslovakia under Vinter-OL 1976**. Femtiåtte sportsutøvere, førtisju menn og elleve kvinner, fra Tsjekkoslovakia deltok i ni sporter, aking, alpint, bobsleigh, kunstløp, ishockey, langrenn, kombinert, skihopping og skiskyting under Vinter-OL 1976 i Innsbruck i Østerrike. Tsjekkoslovakia kom på trettendeplass med en sølvmedalje. Ishockeyspilleren  var Tsjekkoslovakias flaggbærer under åpningsseremonien.

## Medaljer

## Medaljevinnerne

## Referanser


## Eksterne lenker
* Resultater og profilside  på sports-reference.com
Ungarn under Vinter-OL 1976

**Ungarn under Vinter-OL 1976**. Tre utøvere, to menn og én kvinne, fra Ungarn deltok i kunstløp under Vinter-OL 1976 i Innsbruck i Østerrike. Ungarn vant ingen medaljer, beste plassering var en femteplass isdans.
  
## Medaljer

## Kunstløp

## Eksterne lenker
*  Hungary at the 1976 Innsbruck Winter Games  på Sports-Reference.com/olympics
*  Innsbruck 1976  på olimpia.hu/teli-olimpiai-jatekok
Tryggve Tellefsen

**Tryggve Tellefsen** (1941-2025) var en norsk generalmajor. 

Han startet sin militære karriere i 1959 som elev ved befalskolen for infanteriet. Videre ble han utdannet ved Krigsskolen, ved Hærens stabsskole og ved sjefskurset ved Forsvarets høgskole. I 1985 og 1986 var han sjef for Bn 2 i Brigaden i Nord-Norge, i 1987 operasjonsoffiser i den multinasjonale styrke i Sinai. Fra 1988 var han oberst og sjef for Brigaden i Sør-Norge. HN var deretter sjef for Jegerkorpset/Infanteriregiment Nr 4 og leder for utvelgelsen og opplæringen av norske enheter til FNs fredsoperasjoner og annet utstasjonert personell i perioden 1989-1994. Tellefsen ble utnevnt til brigadegeneral (brigader) i 1994 og i 1995 til sjef for FN-styrken i Makedonia (UNPROFOR). Han var kommandant på Akershus festning 1995-1996. I 1997 ble han utnevnt til generalmajor og Force Commander, sjef for den multinasjonale observatørstyrken i Sinai som har som oppgave å overvåkefredsavtalen mellom Egypt og Israel, en stilling han innehadde i fire år til sommeren 2001. 

Etter at han ble pensjonert tiltrådte han i 2003 som ambassaderåd tilknyttet den norske ambassaden på Sri Lanka og som leder for observatørkorpset på Sri Lanka SLMM. Han måtte dra fra Sri Lanka etter at presidenten på Sri Lanka, Chandrika Kumaratunga beskyldte han for å ta parti med LTTE.

Fra 2004 var han ambassaderåd i Israel og leder for observatørstyrken i Hebron på Vestbredden, Temporary International Presence in Hebron (TIPH) til 2007. Tellefsen var formann i Oslo Militære Samfund i to år.

Generalmajor Tellefsen avgikk ved døden 27. desember 2025, 84 år gammel.

## Referanser


## Kilder
* Vaklende fredsdiplomati
* www.utrop.no Ny leder for observatørkorpset på Sri Lanka
Kent Nilssen

**Kent Nilssen** (født 1937) er en norsk tv-regissør som har hatt flere lederstillinger i NRK, deriblant fjernsynsdirektør.

Nilssen studerte teatervitenskap i USA og England, og var regiassistent ved Rogaland Teater før han kom til NRK i 1963. I NRK har han blant annet vært producer, redaksjonssjef i Filmavdelingen, programsjef i Kulturavdelingen, plansjef og assisterende fjernsynsdirektør, før han i 1993 ble fjernsynsdirektør. Stillingen som fjernsynssjef holdt han til 1998, da Hans-Tore Bjerkaas, tok over jobben. Samtidig med vervet i NRK, satt han som ordfører i Nordvision, i tidsrommet 1994–1997.

Som regissør, regisserte han blant annet TV-serien *[[Jubel i mai]]*, og den norske krim- og thrillerserien *[[SK 917 har nettopp landet]]*, medvirkende Rolv Wesenlund og Lasse Kolstad, som gikk på NRK i 1983, og senere på svensk fjernsyn. Han regisserte også, *[[Diplomatix]]*, Norges innslag under Underholdningsfestivalen i Montreux (*[[Festival Rose d'Or]]*) i 1985, medvirkende humortrioen KLM.

## Referanser


## Eksterne lenker
*
Peugeot Type 183

**Peugeot Type 183 Limousine** er en bil produsert i 12 626 eksemplarer av Automobiles Peugeot mellom 1928 og 1932. 

## Historie

Denne romslige limousinen, som var utstyrt med en sekssylindret firetaktsmotor fra Peugeot, hadde ganske stor suksess som taxi i Paris. 

Motorene utviklet, ut fra en 1991 cm³ motor, henholdsvis 38 hk i modellutgavene 183 og 183 A, 42 hk for modellutgaven 183 C og 47 hk for modellutgaven 183 D.

Modellene 183 og 183 A hadde en akselavstand på 299,2 cm og en sporvidde på henholdsvis 130,5 cm og 132 cm foran og bak. Bilen var 458 cm lang, 160 cm bred og 180 cm høy. Bilene var tilgjengelig som fire- til syvseter i versjonene «torpedo», «faux cabriolet» og cabriolet.

Modellene 183 C og 183 D hadde samme akselavstand som ovennevnte, men med en sporvidde på 131,1 cm og 132,4 cm foran og bak, en bredde på 155 cm og en høyde 178 cm. Bilene var tilgjengelig som fire- og femseter i versjonene «torpedo», «faux cabriolet» og cabriolet.

## Se også
* PSA Peugeot Citroën 

## Eksterne lenker
*  
* Internasjonal Peugeot webside
* Peugeot opplevelsessenter og museum Sochaux
Karin Løkhaug

**Karin Løkhaug** (født 18. desember 1943 i Oslo, skiftet navn til Karin Sham Poo ved ekteskap) er tidligere viseadministrerende direktør (deputy executive director) i UNICEF. Hun hadde ansvar for "operations" (praktiske tiltak). I 2005 ble hun "Special representative for the UN Secretary General for children and armed conflict" (specialrepresentant for FNs generalsekretær for barn og væpnet konflikt).

Løkhaug har sin bakgrunn fra bank, der hun blant annet var banksjef i Kredittkassens markedsavdeling, før hun i 1985 kom til UNICEF, først som budsjett- og regnskapsdirektør (finansdirektør), og så som viseadministrerende direktør 1987-2004. Hun var også aktiv i lokalpolitikk, og var varamedlem for Høyre i Oslo bystyre fra 1983 til 1985

## Referanser
Åggelby

**Åggelby** (finsk: *Oulunkylä*) er en tidligere kommune i landskapet Nyland i Finland. Kommunen hadde  innbyggere i 1938. Åggelby var en tospråklig kommune med svensk som majoritetsspråk (rundt 75 % svensktalende).

Åggelby ble utskilt fra Helsinge i 1921 og var egen kommune frem til 1946. Dette år ble Åggelby, sammen med kommunene Brändö, Haga og Hoplax, slått sammen med Helsingfors. Åggelby er nå en bydel i Helsingfors som omfatter boligområdene Dammen, Grindbacka og Grinddal.

Åggelby ligger nord for sentrum av Helsingfors og vest for Vanda å. Området ble utbygget som et villaområde på begynnelsen av 1900-tallet. På slutten av 1900-tallet er bebyggelsen blitt kraftig fortettet.

Jernbanelinjen nordover fra Helsingfors sentrum går gjennom Åggelby. Nord for bydelens
jernbanestasjon ligger Åggelby idrottspark (finsk: *Oulunkylän liikuntapuisto*) med kunstisbane og ishall.

## Referanser




## Eksterne lenker
* Artikkel om Åggelby i Nordisk familjebok, bind 33, spalte 942, 1922
* ''Uppslagsverket Finland'', Åggelby
Lawrence Berkeley National Laboratory

**Ernest Orlando Lawrence Berkeley National Laboratory** (forkortes **LBL** eller **LBNL** og ofte bare kalt *Berkeley Lab*), er ett av USAs energidepartements (DOE) nasjonale forskningslaboratorium som bedriver uklassifisert vitenskapelig forskning. Laboratoriet ligger i åsene over campusen til University of California, Berkeley, i Berkeley i USA. Det blir styrt og drevet av University of California. Berkeley Lab er den eldste av DOEs nasjonale laboratorier.
## Referanser


## Eksterne lenker
*
Yubei

**Yubei** (kinesisk: 渝北区; pinyin: *Yúběi Qū*) er et bydistrikt i Chongqing i Folkerepublikken Kina. Arealet var på 1&nbsp;452,03&nbsp;km², og befolkningen er ca. 850&nbsp;000.

## Administrative enheter
Yubei består av 14 subdistrikter og tolv storkommuner:
*Subdistriktet Shuangfengqiao (双凤桥街道);
*Subdistriktet Shuanglonghu (双龙湖街道);
*Subdistriktet Renhe (人和街道);
*Subdistriktet Huixing (回兴街道);
*Subdistriktet Yuanyang (鸳鸯街道);
*Subdistriktet Longxi (龙溪街道);
*Subdistriktet Longta (龙塔街道);
*Subdistriktet Longshan (龙山街道);
*Subdistriktet Tiangongdian (天宫殿街道);
*Subdistriktet Cuiyun (翠云街道);
*Subdistriktet Dazhulin (大竹林街道);
*Subdistriktet Yuelai (悦来街道);
*Subdistriktet Lianglu (两路街道);
*Subdistriktet Wangjia (王家街道);
*Storkommunen Shichuan (石船镇);
*Storkommunen Longxing (龙兴镇);
*Storkommunen Lijia (礼嘉镇);
*Storkommunen Mu'er (木耳镇);
*Storkommunen Gulu (古路镇);
*Storkommunen Yufengshan (玉峰山镇);
*Storkommunen Luoqi (洛碛镇);
*Storkommunen Xinglong (兴隆镇);
*Storkommunen Cizhu (茨竹镇);
*Storkommunen Tongjing (统景镇);
*Storkommunen Dasheng (大盛镇);
*Storkommunen Dawan (大湾镇).

## Samferdsel
Chongqing internasjonale flyplass ligger i Yubei.

Kinas riksvei 210 løper gjennom området. Riksveien begynner i Baotou i Indre Mongolia, fører gjennom Yan'an, Xi'an, Chongqing og Guiyang og ender i Nanning i Guangxi. 

Kinas riksvei 319 fører gjennom distriktet. Riksveien begynner i Xiamen i Fujian, løper nordvestover gjennom provinsene Jiangxi, Hunan, og Chongqing, til den ender i Chengdu, hovedstaden i provinsen Sichuan.

## Eksterne lenker
* Lokalregjeringens hjemmesider
Bergljót Jónsdóttir

**Bergljót Jónsdóttir** (født 13. mars 1954) er en islandsk musikkpedagog- og administrator, som i 1995 til 2004 var direktør for Festspillene i Bergen.

Jónsdóttir ble utdannet som lærer i klaverspill ved musikkhøyskolen i Reykjavík, og har en magistergrad i musikkutdannelse fra University of Illinois. Hun var direktør for det islandske musikkinformasjonssenteret fra 1986 til 1994, før hun i 1995 ble festspilldirektør i Bergen.

Jónsdóttir har fra 2012 vært direktør for S12 Galleri og Verksted i Bergen 

## Referanser
Changshou

**Changshou** (长寿区; pinyin: *Chángshòu Qū*) er et bydistrikt i Chongqing i Folkerepublikken Kina.

Arealet er på 1&nbsp;423,62&nbsp;km².

Befolkningen var på  innbyggere i 1999, og på  i 2004, med en befolkningstetthet på 614,55 pr km² .

## Kommunikasjoner
Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.

## Referanser


## Eksterne lenker
* Lokalregjeringens hjemmesider
Vest-Tyskland under Vinter-OL 1976

**Vest-Tyskland under Vinter-OL 1976**. Syttien sportsutøvere fra Vest-Tyskland, femtiseks menn og femten kvinner, deltok i ti sporter under Vinter-OL 1976 i Innsbruck i Østerrike. De deltok i aking, alpint, bobsleigh, langrenn, kunstløp, skihopping, skøyter, ishockey, kombinert og skiskyting. Det var tredje gang som Vest-Tyskland stilte med egen OL-tropp i et vinter-OL, første gang var under 1968 i Grenoble. Vest-Tyskland kom på femteplass med to gull-, fem sølv- og tre bronsemedaljer. Bobkjøreren Wolfgang Zimmerer var Vest-Tysklands flaggbærer under åpningsseremonien.

## Medaljer

## Medaljevinnerne
Pengshui

**Pengshui** (kinesisk: 彭水苗族土家族自治县; pinyin: *Péngshuǐ miáozú tǔjiāzú Zìzhìxiàn*) er et autonomt fylke for miao- og tujiafolk i byprovinsen Chongqing i Folkerepublikken Kina.

Arealet var på 3&nbsp;905&nbsp;km².

Fylket hadde  innbyggere i 1999, og  i 2004.

## Samferdsel
Kinas riksvei 319 fører gjennom byprefekturet. Riksveien begynner i Xiamen, løper nordvestover gjennom provinsene Fujian, Jiangxi, Hunan og Chongqing, til den ender i Chengdu, hovedstaden i provinsen Sichuan. 

## Referanser


## Eksterne lenker
* Offisielle nettider
Daud Mirza

**Daud Mirza** (født 16. november 1969 i Pakistan, død 12. mai 2014) var en norsk skuespiller. Han var født i Pakistan og vokste opp i Oslo. Han er særlig kjent for sine roller som politietterforsker i TV-serien *[[Fox Grønland]]* og hovedskurken i filmen *[[Izzat]]* fra 2005.

Mirza ga ut dikt og noveller i ulike tidsskrifter og antologier. Han var representert i antologiene *Ung 87* og  *Roser i Snø* (1988).

## Filmografi
* 2007 The Apocalypse Code - Palach
* 2007 Kodenavn Hunter – Børge Amundsen (miniserie)
* 2005 Izzat  – Saddiq
* 2001/03 Fox Grønland  – Arif Osman
* 1991 Byttinger – Haidar
* 1991 Fedrelandet – Rahim Miniserie (Miniserie)

## Referanser


## Eksterne lenker
*
Flogiston

**Flogistonteorien** (fra klassisk gresk φλογιστόν, *phlŏgistón* «brenne opp», fra φλόξ, *phlóx*, «ild»), som ble fremlagt av den tyske merkantilisten og alkymisten Johann Joachim Becher (1635-1682) i 1667, var et forsøk på å forklare fenomenet oksidering (først og fremst forbrenning, men også rust og irr) ved å postulere et element som ble frigjort i prosessen. 

Becher ga ut boken *Physical Education*  i 1667 som i utgangspunktet slo vrak på alkymistenes teori om de fire elementer ild, vann, luft og jord. I stedet for ild og luft la han inn tre nye former for jord: *terra lapidea*, *terra fluida*, og *terra pinguis*.  *Terra pinguis* var elementet som hadde de oljeaktige, svovelaktige eller brennbare egenskaper.: Becher mente at *terra pinguis* var nøkkelfaktor mht forbrenning og ble frigjort under prosessen..

## Teorien

Teorien gikk ut på at alt brennbart materiale inneholder et element uten farge, lukt, smak eller masse, som frigjøres når noe blir forbrent. Det «deflogistinerte» materialet ble ansett for å ha inntatt sin sanne konsistens. Luft ble ansett som i stand til bare i begrenset grad å kunne motta flogiston, siden forbrenning i lukket miljø stoppet opp av seg selv, mens metaller ikke syntes å kunne brenne i det hele tatt. Luftens rolle i åndedrett var å fjerne flogiston, siden flogistisert luft virket kvelende. Flogiston ble dermed en form for «anti-oksygen».

Joseph Blacks student Daniel Rutherford oppdaget nitrogen i 1772 og de to brukte teorien for å forklare dette. Luften som ble igjen etter en forbrenning (en blanding av nitrogen og karbonoksider) ble dermed referert til som flogistisert luft som hadde maksimalt flogistoninntak. Motsatt, da surstoffet ble oppdaget, var det deflogistisert og i stand til å opprettholde forbrenning lengre enn vanlig luft..

## Teoriens endelikt

Teoriens svakheter ble etterhvert tydeligere. Enkelte metaller som magnesium ga vektøkning etter en forbrenning. Dette eksperimentet, utført av Robert Doyle i 1753, lot seg ikke gjenta. Vekten av forbrenningskammer med materialer var uendret uten tilførsel av luft fra utsiden. 

Teorien ble imidlertid rådende inntil Antoine Lavoisier viste at forbrenning krevde en gass som hadde en egen vekt, og at prosessen kunne måles og veies i lukkede kamre.

Flogistonteorien utgjorde et tidlig forsøk på å se sammenhenger mellom tilsynelatende urelaterte fenomener som forbrenning, metabolisme og rust.

## Referanser
Hans Høegh

**Hans Høegh** (1926–2010) var en norsk forretningsmann og organisasjonsleder.

## Familie
Han var sønn av blomsterhandler Hans Chrystie Høegh (1883–1975) og Ingrid Aanesen (1895–1970), og en yngre bror av Anders Høegh. Hans Høegh giftet seg i 1950 med Tove Thomsen (1928–2002).

## Yrkesliv
Hans Høegh hadde handelsskole, og drev blomsterforretninger i Norge frem til 1981. Han hadde også praksis fra blomsterforretninger i Danmark, Sverige, Sveits, Frankrike og England.

Fra 1971 til 1980 var han generalkonsul for Peru.

Høegh var president i Norges Røde Kors fra 1975 til 1981. Deretter var han generalsekretær i Det internasjonale forbundet av Røde Kors- og Røde Halvmåneforeninger i Genève. Fra 1988 til 1993 var Høegh assisterende generalsekretær i FN. Han var dessuten FNs spesielle representant for programmet for verdens funksjonshemmede.

Han var styremedlem i Det Norske Flyktningeråd fra 1973 til 1981, fra 1975 som viseformann. 

## Utmerkelser og priser
### Utmerkelser
Høegh mottok følgende utmerkelser:
*  Kommandør av St. Olavs Orden (1982; ridder 1972)
*  Deltagermedaljen
*  H.M. Kongens erindringsmedalje, tildelt av Haakon VII
*  Norges Røde Kors Hederstegn
*  Ridder av 1. grad av Dannebrog
*  Dansk Røde Kors Hederstegn
*  Storridder av Den islandske falkeorden
*  Rauði krossinn á Íslandi Hederstegn
*  Svenska Röda Korsets Hederstegn
*  Stort fortjenstkors av Forbundsrepublikken Tysklands fortjenstorden
*  Deutsches Rotes Kreuz Hederstegn
*  Ridder av Leopold IIs orden
*  Cruz Roja Colombiana Hederstegn
*  Greske Røde Kors Hederstegn (ukjent grad)
*  Storkors av Quetzalordenen
*  Magyar Vöröskereszt (Ungarns Røde Kors) Hederstegn (ukjent grad)
*  Indian Red Cross Society Hederstegn
*  Ridder av Ordenen den italienske solidaritets stjerne
*  Palestine Red Crescent Society Hederstegn
*  Storoffiser av Solordenen
*  Kommandør av Infante Dom Henriks orden
*  Cruz Vermelha Portuguesa Hederstegn
*  Kommandør av Løveordenen (Senegal)
*  Schweizerisches Rotes Kreuz Hederstegn
*  Thai Red Cross Society Hederstegn (ukjent grad)
*  4. klasse av Republikkens orden (Tunisia)
*  Cruz Roja Venezolana Hederstegn

;Æresmedlemskap
* Norges Røde Kors
* Norges Blindeforbund
* Kunstindustrimuseets Venner
* Akershus Slotts Venner

;Hedersbevisninger
* Interfloras hederstegn
* Flyktningehjelpens hederstegn
* Krigsinvalideforbundets hederstegn

### Priser
Høegh mottok i 1994 World Veterans Federation‘s Rehabilitation prize. I 2000 mottok han prisen IF Award fra The International Federation for Spina Bifida and Hydrocephalus (IF). Denne prisen utdeles årlig til en person som har utmerket seg for sin innsats for personer med Spina Bifida (ryggmargsbrokk) eller Hydrocephalus (vannhode).

## Referanser
USA under Vinter-OL 1976

**USA under Vinter-OL 1976**. 106 sportsutøvere, syttiseks menn og tretti kvinner, fra USA deltok i ti sporter under Vinter-OL 1976 i Innsbruck i Østerrike. De deltok i aking, alpint, bobsleigh, langrenn, kunstløp, skihopping, hurtigløp på skøyter, ishockey, kombinert og skiskyting. USA ble tredje beste nasjon med tre gull-, tre sølv- og fire bronsemedaljer.  Alpinisten Cindy Nelson var  USAs flaggbærer under åpningsseremonien.
  
## Medaljer

 
## Medaljevinnerne

## Eksterne lenker
*  United States at the 1976 Innsbruck Winter Games  på Sports-reference.com/olympics
Lenny Björn Christer Carlsson

**Lenny Björn Christer Carlsson** (født 25. mars 1946 i Borgholm på Öland) er en svensk teatersjef.

Carlsson hadde på 1960-tallet en rekke forskjellige jobber ved flere teatre i Stockholm.  Fra 1970 til 1985 var han blant annet lysmester og produksjonssjef ved Länsteatern i Örebro, før han i 1986 ble assisterende sjef ved teatret. I 1995 ble han sjef ved Teater Ibsen i Skien.

I 1973 fikk Carlsson Örebro stads kulturpris.

## Referanser


## Eksterne lenker
*
Hoplax

**Hoplax** (finsk: *Huopalahti*) er en tidligere kommune i landskapet Nyland i Finland. Kommunen hadde  innbyggere i 1938. Hoplax var en tospråklig kommune. Opprinnelig var svensk majoritetsspråk, men etter 1932 ble finsk majoritetsspråk.

Hoplax ble utskilt fra Helsinge i 1920 og var egen kommune frem til 1946. Dette år ble Hoplax, sammen med kommunene Brändö, Haga og Åggelby, slått sammen med Helsingfors. Haga var opprinnelig en del av Hoplax, men ble utskilt som egen kommune i 1923. Bydeler i Helsingfors som hørte til Hoplax er Munksnäs (Munkkiniemi) med nærområder, Drumsö (Lauttasaari) og nordre del av Böle (Pasila).

Hoplax kommune lå vest for sentrum av Helsingfors mot Esbo kommune. Urbaniseringen av området tok til på 1930-tallet.

## Referanser




## Eksterne lenker
* Artikkel om Hoplax i Nordisk familjebok, bind 36, spalte 467, 1924
* ''Uppslagsverket Finland'', Hoplax
Østerrike under Vinter-OL 1976

**Østerrike under Vinter-OL 1976**. Syttisju sportsutøvere, sekstitre menn og fjorten kvinner, fra Østerrike deltok i ti sporter, aking, alpint, bobsleigh, kunstløp, langrenn, kombinert, hurtigløp på skøyter, skihopping, skiskyting og ishockey under Vinter-OL 1976 i Innsbruck i Østerrike. Vertsnasjonen Østerrike kom på sjuendeplass med to gull-, to sølv- og to bronsemedaljer. Alpinisten Franz Klammer var Østerrikes flaggbærer under åpningsseremonien.
   
## Medaljer

## Medaljevinnerne
Øyteori

**Øyteori** (theory of island biogeography) ble introdusert av Robert MacArthur og Edward O. Wilson på 1960-tallet. Den beskriver hvordan artsdiversiteten vil utvikle seg på nyetablerte øyer. Deler av øyteori er nært knyttet til suksesjon

Viktige faktorer for biodiversiteten til en øy vil være:
*Grad av isolasjon, eller avstand til nærmeste øy eller fastland.
*Størrelse på øya.
*Øyas alder.

Jo eldre, mindre isolert og større en øy er, jo flere arter ville man teoretisk forvente at kan leve der.

Øyteorien er overførbar til et hvilket som helst isolert livsmiljø. For eksempel innsjøer, bjørketrær, myrhull og beskyttede bukter. Denne forståelsen av øyer som et mer generelt fenomen dannet grunnlag for ideen om metapopulasjoner, som igjen gav muligheten for å modellere overlevelse og utdøen i metapopulasjonsdynamikk. Vidfereførelsen av dette er landskapsøkologi, som er et viktig i bevaring av biologisk mangfold, spesielt i forhold til  habitatfragmentering, der vi stadig skaper «øyer» som er mindre og mindre i størrelse, og mer og mer isolerte.

## Referanser
Fernando Botero

**Fernando Botero Angulo** (1932–2023) var en colombiansk billedhugger og maler. Han er berømt for sine lubne statuer og malerier av lubne kvinner og menn.

Plaza Botero i sentrum av Medellín er oppkalt etter Botero. På plassen står det 23 skulpturer donert av ham. I Norge er Botero representert med kunstverket «Female torso» ved Kistefos-Museets skulpturpark.

## Referanser


## Eksterne lenker
* 
* 
*
Thorstein Skiaker

**Thorstein Skiaker** (født 24. mars 1947 i Søndre Land) er en norsk offiser som i en periode var sjef for KFOR-hovedkvarteret i Kosovo. Skiaker sluttet i Forsvaret i 2004.

## Karriere
* 1991-1993: Oberst II, stabssjef for Distriktskommando Nord-Norge
* 1993-1994: Til disposisjon for Generalinspektøren for Hæren
* 1994-1997: Oberst I, artilleriinspektør, sjef for Artilleriregiment nr. 2
* 1997-1999: Generalmajor, kommandant for landstridskreftene i Nord-Norge, sjef for Distriktskommando Nord-Norge
* 1999-2000: Generalløytnant, Øverstkommanderende i Sør-Norge (ØKS).
* 2001: Sjef for KFOR-hovedkvarteret i Kosovo.
* 2002-2004: Sjef for Fellesoperativt hovedkvarter.

## Referanser
Xiushan Tujia Miao

**Xiushan** (kinesisk: 秀山土家族苗族自治县; pinyin: *Xiùshān tǔjiāzú miáozú Zìzhìxiàn*) er et autonomt fylke for tujia- og miaofolk i byprefekturet Chongqing i Folkerepublikken Kina. 

Byprefekturet hadde  innbyggere i 1999, og  i 2004.

## Samferdsel
Kinas riksvei 319 fører gjennom byprefekturet. Riksveien begynner i Xiamen går nordvestover gjennom provinsene Fujian, Jiangxi, Hunan og Chongqing, til den ender i Chengdu, hovedstaden i provinsen Sichuan.

Kinas riksvei 326 begynner i  Xiushan i Chongqing, går mot provinsen Guizhou, og ender i Hekou i Yunnan, ved grensen til Vietnam og den vietnamesiske byen Lao Cai.

## Referanser


## Eksterne lenker
* Offisielle nettsider
Huayuan

**Huayuan** (kinesisk: 花垣县; pinyin: *Huāyuán Xiàn*) er et fylke i det autonome prefektur Xiangxi i provinsen Hunan i Folkerepublikken Kina.

Befolkningen var på  innbyggere i 1999.

## Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.

Kinas riksvei 319 fører gjennom fylket. Riksveien begynner i Xiamen i Fujian, løper nordvestover gjennom provinsene Jiangxi, Hunan og Chongqing, til den ender opp i Chengdu, hovedstaden i provinsen Sichuan.

## Referanser
Nord-Mindanao

**Northern Mindanao** (Region X) på Filippinene er inndelt i 5 provinser og 2 byer klassifisert som høyt urbaniserte. Provinsen dekker den nordlige sentrale del av øya Mindanao, samt øyprovinsen Camiguin. Regionsenteret er byen Cagayan de Oro, hvor nasjonalregjeringens lokale kontor er plassert.

## Demografi
Majoriteten av regionens innbyggere er immigranter fra Cebu og Iloilo, og deres etterkommnere. Andre befolkningsgrupper er Waray-warays, Tagalogs og Maranaos.

## Klima
Nedbøren er jevnt fordelt gjennom året.  Regionen har rikelig med vegetasjon, naturlige kilder og regionens temperte klimasone er knyttet til  at mye av regionens areal ligger i fjellene.

## Økonomi

Økonomien i Northern Mindanao er hovedsakelig basert på primærnæringer. Industri finnes hovedsakelig i  Cagayan de Oro City og i Iligan.  Den berømte Del Monte Plantasjen er lokalisert i Bukidnon og fabrikken er plassert  i Cagayan De Oro.  Agus-IV til VII Vannkraftverkene i Iligan City og  Baloi, Lanao del Norte er hovedforsyningen av strøm i  Mindanao.

## Politisk inndeling

## Referanser
Torbjørn Aalbu

**Torbjørn Aalbu** (født 30. september 1939 i Trondheim, død  10. oktober 2022 i Oslo) var en norsk diplomat og tidligere ambassadør. 

Aalbu gjennomførte  Forsvarets russiskkurs 1960–1961. I 1965 ble han cand.mag. med fagene russisk, engelsk og historie. Samme år gikk han inn i utenrikstjenesten. I løpet av sin diplomatiske karriere var Aalbu stasjonert i Bangkok, Paris, Moskva og Genève. Han hadde også studieopphold ved Forsvarets høgskole og ved NATO Defence College i Roma. 

Etter at Latvia gjenvant sin selvstendighet fra Sovjetunionen ble Aalbu i 1991 Norges første ambassadør til landet siden mellomkrigstiden. Han var ved ambassaden i Riga til 1994, da han vendte tilbake til Oslo i 1994 var han revisjonsdirektør i Utenriksdepartementet. Fra 2000 til 2003 var han Norges faste representant ved Europarådet i Strasbourg. 

## Referanser
Haga (Helsingfors)

**Haga** (finsk: *Haaga*) er en bydel og et administrativt distrikt i Helsingfors i Finland. Haga distrikt omfatter delområdene Södra Haga, Stenhagen, Norra Haga og Lassas, mens Haga bydel i tillegg inkluderer området vest for Hagabäcken i delområdet Lillhoplax i Grejus distrikt. Haga ligger nordvest for sentrum av Helsingfors. Området ble utbygget som et villaområde på begynnelsen av 1900-tallet og var en egen kommune fra 1923–1946. På 1950-tallet ble nesten hele villabebyggelsen i Haga revet og erstattet med høyhus.

## Haga köping
Haga ble i 1923 utskilt fra Hoplax som egen kommune (köping) i landskapet Nyland. Kommunen hadde  innbyggere i 1938. Haga var en tospråklig kommune med finsk som majoritetsspråk (33,7 % svensktalende i 1945). I 1946 ble Haga, sammen med kommunene Brändö, Hoplax og Åggelby, slått sammen med Helsingfors.

## Referanser




## Eksterne lenker
* Artikkel om Haga i Nordisk familjebok, bind 36, spalte 197, 1924
* ''Uppslagsverket Finland'', Haga